In nomine sanctae et individue Trinitatis. Omnibus notum sit hominibus tam presentibus quam futuris quod Dei providentia Hugo de Ulmo et ejus uxor Parisia ad memoriam reduxerunt eleemosiniis se posse a morte liberat [...] Date eleemosinam et omnia sunt vobis (Luc, 11, 41) et Paulus (2 Cor. 9,6) : Qui parce seminat parce et metet. [...] et Duranni Gardi et tres denarios Geraldi et pasturalia suae terrae et jus quos aesantias vocantur sanctae Mariae Regniacensis ecclesiae et fratribus in ea Deo servientibus pro animae suae suorumque antecessorum salute et redemptione concedentibus et laudentibus filiis suis Hugone et Simone, perpetue donaverunt atque concesserunt. Hoc etiam Willelmus de Castelut primitus donavit atque concessit, ad quem res pertinebant. Huic etiam donationi atque concessioni testes affuerunt : Abbas capellanus, Scotus Avalonensis canonicus, Robertus clericus, Hugo de Cuzy, Ansericus de Villenal, Artaldus Francigena, Galterius de Montibus, Rebaldus de Moncellis, Mauricius de Mauniaco, Galterius de Sancto Albano, Galterius Mellenniacensis, Bonus homo de Ulmo, Galterius Gubertus, Hugo medicus, Abbas filius Oberti de Galbiaco, Theobaldus filius Galterii de Sancto Albano, Bernardus prepositus, Artaldus Cornus. Haec autem facta sunt anno millesimo centesimo quinquagesimo tertio et Ludovico rege Francorum regnante, Willelmo Nivernensi comite.